Αναρχοπάνκ

Το κίνημα της Αναρχοπάνκ ή ο ανήκων σε αυτό. Το μουσικό αυτό είδος αναπτύχθηκε στην δεκαετία του 1970 και άκμασε στην δεκαετία του 1980. Η ετυμολογία της λέξης *punk* είναι αβέβαιη. Κατά μία θεώρηση η αρχική σημασία της λέξης είναι *σάπιο ξύλο χρησιμοποιούμενο ως ξυλεία* από όπου κατέληξε να σημαίνει ο,τιδήποτε το *άχρηστο* (η σημασία αυτή μαρτυρείται το 1869) και μετά ένα *ανεπιθύμητο πρόσωπο* (μαρτυρείται από το 1908). Μία άλλη θεώρηση είναι ότι προέρχεται από το ισπανικό *pu(n)to* = *πόρνη,*το οποίο επίσης ήταν μια αρχική σημασία της λέξης, μόνο που δεν ταιριάζει φωνολογικά. Στον 20ο αιώνα η λέξη έφτασε να σημαίνει έναν *μικρο-εγκληματία, χούλιγκαν*, μέχρι που όρισε το μουσικό και πολιτιστικό κίνημα της punk rock στη δεκαετία του 1970. Πρωτοπόροι αναρχοπάνκ υπήρξαν οι Crass και οι *αναρχοφεμινίστριες* Poison Girls και ακολούθησαν οι Flux of Pink Indians, οι Subhumans, οι Chumbawamba, Conflict κ.ά., ενώ η αναρχοπάνκ μετά το 1977 συνδέθηκε με τους Sex Pistols, αλλά και τους Zounds. Γενικότερα στην punk rock ανήκουν οι Ramones, Johnny Thunders and the Heartbreakers, Richard Hell and the Voidoids κ.ά. Εμφανισιολογικά χαρακτηριστικά των *αναρχοπάνκ* είναι τα ξυρισμένα κρανία με *μοϊκάνες* ή βαμμένα μαλλιά σε μη φυσικά χρώματα, λ.χ. ροζ, μοβ, φούξια, γαλάζια, πράσινα κ.ο.κ., δερμάτινα, T-shirts με χιουμοριστικά ή επιθετικά θέματα και ατάκες, σχισμένα ρούχα, τατού και εξτράβαγκαντ κοσμήματα ή καρφιά και λεπίδες που χρησιμοποιούνται αντί για κοσμήματα, Dr Marten μπότες ή στρατιωτικές μπότες. Υπάρχει, επίσης, μια ρευστότητα φύλου στις πανκ εμφανίσεις. Στην Ελλάδα η ακμή της αναρχοπάνκ στις δεκαετίες του 1970 (τέλος) και 1980 συνέπεσε με την άνοδο των αντιεξουσιαστικών κινημάτων στη μεταπολίτευση μετά την πτώση της στρατιωτικής χούντας το 1974 και με την άνοδο της συνοικίας των Εξαρχείων ως κέντρο της αντιεξουσιαστικής και αναρχοπάνκ κουλτούρας. Η αναρχοπάνκ αναπτύσσεται καθ' όλη τη δεκαετία του 1980 στην Ελλάδα με εντυπωσιακούς ρυθμούς, όπως μαρτυρεί το πρώτο παράδειγμα.

## Παραδείγματα

1. Το πρώτο συγκρότημα με αντιεξουσιαστικό στίχο στον ελλαδικό χώρο ήταν οι **Stress** από την Αργυρούπολη,που σχηματίστηκαν το 1980 και πρωτοεμφανίζονται στην ‘’Αρετούσα’’ στη Πλάκα τον Φεβρουάριο του 1982, με τους **Guillotine** και τους **Αουσβιτς**. Τον Νοέμβριο του 1980 δημιουργούνται οι **Ανυπόφοροι.**Το 1982 σχηματίζονται οι **Birthward 82**στο Πειραιάκαι κυκλοφορούν την ίδια χρονίατο 7ιντσο ‘’Fireball’’ από την εταιρεία Happeningπου είναι το πρώτο ελληνικό punk single.Αρχες της ίδιας χρονίας σχηματίζονται οι **Άουσβιτς**(πρωτο punk groupμε πλήκτρα) καθώς και οι **Guillotine** από τους οποίους γεννιούνται **οι Soldiers of Anarchy.** Μετά τη διάλυσή τους τα μέλη τους δημιουργούν τους**Ex Humans,**το 1983. (Γιώργος Τουρκοβασίλης,*Τα Ρoκ Ημερολόγια*, εκδ. Οδυσσέας 1984). ‘’.Σε μία ιστορική συναυλία στου Γκυζη, άνοιξη του 82 ,βγήκαν οι **STRESS** και τραγούδησαν το ‘’Στρατιώτη’’,κι ήταν η πρώτη φορά που ακουγόταν σε μεγάλο ακροατήριο στίχος **αναρχοπάνκ** εναντίον του πολέμου και του στρατού.Η συναυλία διαλύθηκε από την Αστυνομία. *[ -Βγήκαμε και είπαμε, εμείς απαρνιόμαστε ότι υπάρχει μέχρι σήμερα, εμείς παίζουμε μια καινούργια μουσική. Ότι θέλουμε να πούμε το λέμε μέσα από την μουσική μας. Και τα χίπια, που ήταν μέσα μας χειροκρότησαν, συμφώνησαν γιατί δεν τους είπαμε τίποτα παράλογο….μιλήσαμε για την ανεργία,για τον στρατό, προβλήματα που ήταν μέσα μας. Εκείνη την εποχή ήταν δύσκολα τα πράγματα….δεν υπήρχε άλλο συγκρότημα να τους τα πει έτσι χοντρά. Αφού ήρθαν δύο άτομα και με φιλήσανε που ήταν φαντάροι.Πριν βγω στη σκηνή έβλεπα ταραγμένα τα βλέμματα και παρακαλούσα να προλάβω να πω το κομμάτι.Μόλις το είπα σκέφτηκα τώρα δεν με νοιάζει ας πέσει η σκηνή να με πλακώσει. Μπαίνει μέσα η Αστυνομία και αρχίζει τις συλλήψεις ,να ΄φεύγουμε από τα παράθυρα και να μας κυνηγάν…] ’’* Τον Απρίλιο του 1982 ,o Frank ιδρυτικό μέλος των **Stress** αποχωρεί και δημιουργεί τους **Panx Romana,**οι οποίοι πρωτοεμφανίζονται στο Κύτταρο το 1984. Την ίδια περίοδο έχουμε την εμφάνιση ίσως του σημαντικότερου punk group**, ΑντιΚουλτουρα**που μετονομάστηκαν σε **Γενιά Του Χάους.** Το Δεκέμβριο του 1982 δημιουργούνται οι**ΚΟΥΜΠΟΤΡΥΠΕΣ Α.Ε**και κυκλοφορούν το πρώτο πανκ single με ελληνικό στίχο ‘’Καινούργια Επανάσταση’’. Τέλος, δημιουργούνται στη Θεσσαλονίκη οι **Γκροβερ** που συμμετέχουν και αυτοί στη Διατάραξη Κοινής Ησυχίας. Το 1983 δημιουργούνται οι **ΑΔΙΕΞΟΔΟ** και πρωτοεμφανίζονται στις 16/10/83 στο σινεμά ‘’Ανεμώνη’’ στην Αγία Παρασκευή μαζί με τους **Γενιά Του Χάους**. Η σημαντικότερη συναυλία που έδωσε το group ήταν στα Προπύλαια το 1985 με πάνω από 7.000 άτομα κοινό ενάντια στην ‘’επιχείρηση Αρετη’’. Αλλα group που δημιουργήθηκαν το 1983 ήταν **ΜΑΒΡΑ ΙΔΑΝΙΚΑ, NEKROPUNKS, DEATH PARTY και ΜΠΑΤΕ ΣΚΥΛΟΙ ΑΛΕΣΤΕ** Το 1984 δημιουργούνται οι **ΑΝΤΙ**, όπου είχαν αρχικά εμφανιστεί το 1981. Επίσης δημιουργούνται οι **ΑΠΟΓΝΩΣΗ**οι οποίοι κυκλοφορούν ένα split demo με τους **ΑΔΙΕΞΟΔΟ.** Το 1985 δημιουργούνται οι **ΕΝΑΛΛΑΚΤΙΚΗ ΛΥΣΗ** που δίνουν το πρώτο τους live στης 9/3/86 στο Δημοτικό Θέατρο Καλλιθέας μαζι με τους **ΑΔΙΕΞΟΔΟ.** Τον Δεκέμβριο του 1986 δημιουργούνται οι **ΑΝΤΙΔΡΑΣΗ** και κυκλοφορούν το πρώτο τους demo το 1987 με τίτλο’’Αρρωστος Κοσμος’’ Την ίδια χρονιά στη Πάτρα δημιουργούνται οι **ΩΡΑ ΜΗΔΕΝ** με μοναδική κυκλοφορία το 7ντσο,’’Μονα Λίζα’’ και οι **Χαοτική Διάσταση.** Το 1987 δημιουργούνται οι **ΩΧΡΑ ΣΠΕΙΡΟΧΑΙΤΗ** με έντονο πολιτικοποιημένο στίχο και δίνουν αμέτρητες συναυλίες αλληλεγγύης σε φυλακισμένους αγωνιστές. Επίσης οι **ΧΑΟΤΙΚΗ ΑΠΕΙΛΗ** και οι **ΠΟΡΦΥΡΙΑ .** Το Φεβρουάριο του 1988 δημιουργούνται οι **ΚΟΙΝΩΝΙΚΑ ΑΠΟΒΛΗΤΑ** και στης 17/9/1988 δίνουν συναυλία με τους **CHAOS UK** και **ΧΑΟΤΙΚΗ ΑΠΕΙΛΗ**.Κυκλοφορούν το 1990 ένα split δίσκο με τους **ΑΝΤΙ**.Το group κράτησε αντιεξουσιαστική στάση μεχρι το τέλος του 1990 όπου και διαλύθηκαν .Επίσης δημιουργούνται στη Θεσσαλονίκη οι **ΝΑΥΤΙΑ,**οι **ΠΑΝΙΚΟΣ** και οι **ΠΙΣΣΑ ΚΑΙ ΠΟΥΠΟΥΛΑ** Το 1989 δημιουργούνται οι **ΞΕΧΑΣΜΕΝΗ ΠΡΟΦΗΤΕΙΑ**από μέλη των **Χαοτική Απειλη** και πρωτοεμφανίζονται στο τριήμερο πανκ φεστιβάλ της Θεσσαλονίκης την Πρωτοχρονία του 1990.Κυκοφορούν ένα split δίσκο με τους Ολλανδούς **MASHROOM ATTACK.**Επίσης έχουμε τους **ΑΚΡΩΣ ΑΝΤΙΘΕΤΟΥΣ** οι οποίοι ήταν και από τα πιο αντιεξουσιαστικά σχήματα της εποχής.*Audiatur Et Atera Pars.τεύχος 1,Φεβρουάριος.1993: ‘’-Είστε με κάποιους άκρως αντίθετοι και γιατί; -Αν βγείς μια βόλτα στη πόλη θα συναντήσεις μπάτσους, πρεζέμπορους, στριπτιζάδικα, τσιμέντο και μπόλικη δυστυχία. Είμαστε Άκρως Αντίθετοι σε ό,τι δημιουργεί όλα αυτά, σε ό,τι μας καταστέλλει, μας καταπιέζει, περιορίζει την ελευθερία μας έμμεσα ή άμεσα’’]* Τον Οκτώβριο του 1989 έχουμε τους **ΧΑΟΤΙΚΟ ΤΕΛΟΣ,** όπου τα μέλη τους αργότερα δημιουργούν τους**ΧΕΙΜΕΡΙΑ ΝΑΡΚΗ.** Το 1991 το Νοέμβρίο δημιουργούνται στη Θεσσαλονίκη οι **ΜΑΣΤΙΓΑ.** Το1992 τα μέλη των ΑΚΡΩΣ ΑΝΤΙΘΕΤΟΙ,ΙΣΟΠΕΔΩΣΗ και ΧΑΟΤΙΚΟ ΤΕΛΟΣ δημιουργούν τους ΑΝΑΣΑ ΣΤΑΧΤΗ οι οποίοι κυκλοφορούν τον πρώτο DIY δίσκο με τίτλο ΑΝΑΣΑ ΣΤΑΧΤΗ. (Ιστορία της ελληνικής πανκ).
2. Ας ξανακάνουμε την **αναρχοπάνκ** απειλή. (Indytrolls).
3. H σκληρή στάση που κράτησαν οι συγκεκριμένοι καλλιτέχνες απέναντι σε μέσα ενημέρωσης και δισκογραφικές, όσο και οι ευρύτερες πολιτικό-κοινωνικό εξελίξεις (επανεκλογή της M.Thatcher το 1983, αποτυχία μεγάλων απεργιών, καταστολή) οδήγησαν το κίνημα του **anarcho punk** σε μια πρόωρη, ίσως, "κόπωση" και πολλά από αυτά τα γκρουπ δεν γνώρισαν ποτέ την επιτυχία ή έστω, αναγνώριση που τους άξιζε (πολλοί βέβαια από αυτούς δεν το επεδίωκαν καν). Για μερικούς από αυτούς η αναγνώριση άργησε σχεδόν μια εικοσαετία, όταν με την εμφάνιση του myspace και του youtube απέκτησαν ένα ανέλπιστο ακροατήριο σε διάφορες μεριές του κόσμου, ενώ πολλές από αυτές τις μπάντες έχουν επανενωθεί και ζουν, πια, μια δεύτερη καριέρα. Ειδικά στην Ελλάδα, λόγω και της ύπαρξης της εγχώριας πανκ σκηνής (και δη **άναρχο-πανκ**, με πολλές βέβαια διαφορές αλλά και ομοιότητες με την αγγλική που δεν μπορούμε να καταγράψουμε εδώ), συγκροτήματα όπως οι προαναφερθέντες Zounds, οι υπέροχοι Astronauts, οι Τhe Mob, οι Ολλανδοί The Ex, οι Cravats που έπαιξαν πέρσι παρέα με ελληνικά συγκροτήματα για τις φυλακές τύπου γ΄ και αρκετά άλλα έχουν κατά καιρούς εμφανισθεί με μεγάλη επιτυχία σε μικρούς συναυλιακούς χώρους και στέκια. Είναι και αυτή μια μικρή, καθυστερημένη έστω δικαίωση για τους μοναχικούς αντί-ήρωες του punk. (Εδώ).